Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву „TEKLAS AUTOMOTIVE“ доо, Индустријска зона, Лепеница бб, Владичин Хан, МБ џџџџџџџ, ПИБ џџџџџџ, који је електронским потписом оверио Fikret Aynibal, ул. џџџџџџџ, Врање, бр.пасоша џџџџџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев „TEKLAS AUTOMOTIVE“ доо, Индустријска зона, Лепеница бб, Владичин Хан, МБ џџџџџџ, ПИБ џџџџџџ, који је електронским потписом оверио Fikret Aynibal, ул. џџџџџ, Врање, бр.пасоша џџџџџџџ, **за издавање локацијских услова за изградњу инсталације компримованог природног гаса на кп.бр. 500/1 КО Лепеница.**

**О б р а з л о ж е њ е**

„TEKLAS AUTOMOTIVE“ доо, Индустријска зона, Лепеница бб, Владичин Хан, МБ џџџџџџ, ПИБ џџџџџџ је дана 22.06.2016.године поднео захтев за издавање локацијских услова за изградњу инсталације компримованог природног гаса на кп.бр. 500/1 КО Лепеница, који је електронским потписом оверио Fikret Aynibal, ул. џџџџџџџ, Врање, бр.пасоша џџџџџџ. Увидом у списе предмета утврђено је да подносилац захтева није приложио потребну документацију прописану Законом и подзаконским актима, односно није приложио следећу документацију:

* Идејно решење, израђено у складу са Правилником о садржини, начину и поступку израде и начину вршења техничке контроле документације према класи и намени објекта („Службени гласник РС“, број 23/2015),

Насловна страна Главне свеске не одговара важећем Правилнику – избрисан је део који се тиче Главног пројектанта (не мењати изглед насловне стране из Правилника).

У табели Општи подаци о објекту, наведени проценат учешћа у укупној површини објекта 0,01 не одговара стварном стању (мисли се на учешће категорије Г у укупној површини новопланираног објекта).

Наведено је да се објекат не прикључује на инфраструктуру, док се кроз разраду идејног решења дефинишу детаљи о коришћењу електричне енергије (дефинисати потребе у том смислу уколико стварно постоје или нагласити да постојећи капацитети задовољавају нове потребе).

У оквиру Пројекта електроенергетских инсталација и Пројекта машинских инсталација користити нумерацију из важећег Правилника (1.5. текстуална документација, 1.6. нумеричка документација и 1.7. графичка докумантација), како у садржају, тако и на месту у пројекту где наведени део документације почиње. Недостају Решења о одређивању одговорног пројектанта и њихове изјаве у оквиру приложених Пројеката.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-14101-LOC-1/2016, заводни број 350-62/2016-04 дана 29.06.2016.године.**

 **РУКОВОДИЛАЦ**

 **Љиљана Мујагић,дипл.просторни планер**